《元祐六年秋夜泊震泽时涨潦未尽牵道断毁仍阻风》
宋代·华镇

四顾水天平，扁舟竟日撑。孤村聊可舣，薄暮不成行。

云重鱼龙起，风高波浪惊。无心就衾枕，坐看月华生。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。